Aardklop 2013 – macbeth.slapeloos – havecamera.will
Aardklop 2013 – macbeth.slapeloos
Macbeth, bloedige gesant van die staat en generaal in die Skotse Leër, swig onder druk van sy ambisieuse vrou en pleeg koningsmoord. Soos voorspel, word hy as koning gekroon, maar om die mag te behou verg meer en meer bloed. ’n Groeiende opstand en ’n gewete wat knaag, laat die verhouding tussen man en vrou verbrokkel. Macbeth kan nie slaap nie. Sy vrou kan nie wakker bly nie en slaapwandel deur die gange van die kasteel. ’n Koorsdroom van ’n produksie wat die temas om liefde, mag, eie gewin en goedgelowigheid oopvlek. Met Dawid Minnaar, Anna-Mart van der Merwe, Jana Cilliers, Antoinette Kellermann,
Stian Bam, Charlton George, Ludwig Binge, Edwin van der Walt en Senzo Madikane. Teks: William Shakespeare. Vertaling: Eitemal. Verwerking: Marthinus Basson en die geselskap. Regie en ontwerp: Marthinus Basson. Vervaardiger: Hugo Theart/TEATERteater. ’n Clover Aardklop-produksie aangebied in samewerking met Kunstekaap. Ondersteun deur die Dagbreek Trust en Standard Bank. Borgskap vanaf Rustenbosch Gastehuis (Stellenbosch). Première.
aardklop, alet pretorius, art festival, spat